
Online választási rendszerek legitimációs kérdései, a Budapesti Corvinus Egyetem Hallgatói Önkormányzat elektronikus választási rendszerének példáján

Dolgozatomban az elektronikus, azon belül is főként az online választási rendszerek megvalósíthatóságának kérdéskörével foglalkozom, kiemelt tekintettel a megvalósuló rendszerek legitimitására, és az azt elősegítő összetevőkre. Az megfogalmazott alapelvek mentén a Budapesti Corvinus Egyetem Hallgatói Önkormányzatának 2013. évi kari részönkormányzati képviselőválasztásán bevezetett online választási rendszerének vizsgálatával folytatom dolgozatom. Ezen felül a dolgozatban kitérek a rendszer kialakításának okaira, a projektben részt vevők motivációjára, a rendszer megvalósulásához szükséges technikai és jogi feltételekre, a végül ténylegesen megvalósult rendszerre, illetve az éles üzem közbeni tapasztalatokra. Dolgozatom végén összegzem az eddig megszerzett tapasztalatokat, illetve kitekintést kívánok nyújtani a projekt utóéletére és a projekttel kapcsolatos jövőbeni tervekre.



